[[Fil:Voyage de M. Twain en 1882 sur le Mississippi.jpg|thumb|Tegning fra en fransk [[Mark Twain]]-bog fra [[1882]] med Mississippi, floddamper, Memphis, og bifloderne White og Red River.]]
At digtet flyttes fra inspirationen i Brinkley til [[Memphis (Tennessee)|Memphis]] kan have grund i at Jensen dels ønskede at spille på Tennessees Memphis association til [[Egypten]]s gamle [[Memphis (Egypten)|Memphis]], dels at man fra Memphis kan se den store flod Mississippi.
I 13. strofes sidste linje afsluttes således med "i sphinxforladte Memphis ..." en reference til [[sfinks]]en i Egypten, mens 11. strofe opfordrer til at beskue floden med "Og se nu, se hvor Mississippi / i sin Seng af oversvømmede Skove / vaagner mod Dagen!"<ref>Nedergaard (1993) 256-257.</ref>
Jensen har kendt Mississippi-beskrivelser gennem [[Mark Twain]].<ref>Nedergaard (1993) side 257.</ref>
[[Walt Whitman]]s ''[[Salut au Monde]]'' inddrager også kort Mississippi med linjerne "I see the long river-stripes of the earth; / I see where the Mississippi flows—I see where the Columbia flows;"
Mississippi og de oversvømmede skove blev også rapporteret af [[Henrik Cavling]] i samtiden.
Fra [[1897]] stammer hans ''[[Fra Amerika]]'' og der hedder det:<ref>{{Cite book
 | author = [[Henrik Cavling]]
 | title = Fra Amerika
 | publisher = Gyldendal
 | year = 1897
 | url = https://archive.org/stream/fraamerika00cavl#page/6/mode/2up
}}</ref>
{{citat2 | ...naar den strømmende Vandmasse om Foraaret [...] træder over Bredderne, er Oversvømmelsernes Omfang svarende til Flodens Størrelse. Mississippi-Flodens gule Vande har ved enkelte Lejligheder skyllet hen over 50,000 Kvadratmile Agerland og Skove og har anrettet de forfærdeligste Ødelæggelser. }}
Litteratur Kultur